### Resumé

Ifølge [adresse] økonomiske styringsprincipper skal der udarbejdes 1. kvartalsopfølgning med en vurdering af det forventede regnskabsresultat.

I 1. kvartalsopfølgning følges op på det forventede regnskabsresultat for 2025 på drift og anlæg.

Samlet set forventes der overholdelse af udvalgenes service- og anlægsbudgetter i 2025, mens der forventes et merforbrug på overførselsudgifter.

### Sagsfremstilling

I nedenstående tabel fremgår udvalgenes forventede regnskabstal for 2025 opdelt på serviceudgifter, brugerfinansierede område og overførselsudgifter. Tallene er yderligere specificeret i bilag 1 "Samlet overblik - 1. kvartalsopfølgning 2025" og bilag 2 "Bevillingsændringer - 1. kvartalsopfølgning 2025".

![](data:image/jpeg;base64...)

**Serviceudgifter**

Det korrigerede budget for serviceudgifter udgør pr. 31. marts 2025 6.690,1 mio. kr.. Regnskabet 2025 forventes på nuværende tidspunkt, at blive 6.312,8 mio. kr. Dermed forventes et samlet mindreforbrug på 370,3 mio. kr., hvoraf der forventes overført 355,6 mio. kr. til 2026. Dette giver et samlet mindreforbrug 14,7 mio. kr. efter overførsler til 2026.

Økonomiudvalget forventer rammeoverholdelse i 2025. Der forventes samlet overførsler til 2026 på 54,9 mio. kr., heraf vedrører 30 mio. kr. investeringspuljen til fremtidens ældrepleje, som udmøntes i 2026 og frem, 9,5 mio. kr. vedrører monopolbrud samt 3,9 mio. kr. vedrørende driftsreserven. Den resterende del af overførslen udgår forventet mindreforbrug indenfor pengeposer samt flerårige projekter. Efter overførsler til 2026 samt flytning mellem udvalg forventes et samlet mindreforbrug på Økonomiudvalgets område på 7,2 mio. kr., som hovedsageligt består af mindre forbrug ved Udbetaling Danmark samt uforbrugte midler i fagudvalgene og råd, som tilfalder kassen efter den 4-årige valgperiode

Teknisk Udvalg forventer rammeoverholdelse i 2025. På kollektiv trafik forventes der en positiv efterregulering fra Sydtrafik vedr. regnskab 2024. Det betyder, at der forventes et mindreforbrug på 2,6 mio. kr. i 2025, som overføres til 2026. I 2024 var der et merforbrug på 8,0 mio. kr. på vintertjeneste, som blev overført til 2025. Udfordringen er løst i forbindelse med udvalgets overførselssag, hvor det blev besluttet at minimere asfaltudbuddet med 4 mio. kr. i 2025, og udskyde implementering af resultatet fra gentænkningen af den kollektive trafik med 4 mio. kr.

Klima, Natur og Miljøudvalget forventer rammeoverholdelses i 2025. Der forventes samlet overførsler til 2026 på 8,3 mio. kr., som blandt andet dækker over skadedyr herunder rottebekæmpelse, flerårige projekter samt klimapuljen.

Børne- og Familieudvalget forventer rammeoverholdelses i 2025. Der forventes samlet overførsler til 2026 på 105,0 mio. kr., som blandt andet skyldes, at Uddannelse & Læring fik i foråret 2025 tildelt de 50 mio. kr. i investeringspuljen til folkeskolens fremtid samt tildeling af midler i 2025 til Ukraineudgifter afholdt i 2024.

På Uddannelse & Læring forventes et mindreforbrug på 52,8 mio. kr. før overførsler, hvilket er inklusiv investeringspuljen. Dagtilbud forventer et mindreforbrug på 10,6 mio. kr. Mindreforbruget ligger primært i institutionernes pengeposer og særlige puljer med overførselsadgang. Familie & Forebyggelse forventer et mindreforbrug på 17,6 mio. kr. Familieområdet har fået tilført 24,6 mio. kr. i 2025 fra budgetforliget, hvilket for første gang i mange år har bragt området i balance. På Børne- og Familieudvalgets fællesområde forventes et mindreforbrug på 24,1 mio. kr. heri indeholdt 15 mio. kr. fra overførselssagen, som vedrører ukraineudgifter der er afholdt i 2024.

Seniorudvalget forventer rammeoverholdelse i 2025. Der forventes samlet overførsler til 2026 på 139,1 mio. kr., som vedrører 76,6 mio. kr. indenfor pengeposerne samt 62,5 mio. kr. udenfor pengeposerne, hvoraf 6,3 mio. kr. vedrører investeringspuljen.

Den samlede overførsel indenfor pengeposen på [adresse] området dækker over 23,4 mio. kr. ved plejecentre, 5,7 mio. kr. ved distrikter, 14,2 mio. kr. ved myndighed, 14,1 mio. kr. ved mellemkommunal og friplejehjem samt 14,9 mio. kr. i en centralt afsat pulje til demografiske udfordringer. Derudover er der på øvrige områder herunder Kompetencecenter Velfærd, hjælpemiddeldepot, Staben og IT-systemer mv. en forventet overførsel på samlet 4,3 mio. kr.

Udenfor pengepose dækker den forventet overførsel til 2026 over projekter og tiltag, som er flere årig. Overførsler vedrører blandt andet elevområdet, selvejende institution Solgaven samt projekter såsom Kvalitetsløft af ældreplejen, Internt vikarkorps 2026 samt sygefraværsprojekter.

I de seneste to budgetforlig er Seniorudvalget tildelt hhv. 43,0 mio. kr. fra 2024 og 19,2 mio. kr. fra 2025, til den demografiske udfordring. Ligeledes blev der i 2023 og 2024 besluttet besparelser med en helårsvirkning på hhv. 15,2 mio. kr. og 11,7 mio. kr. [adresse] råderum er de seneste år dermed øget indenfor pengeposen. Ved overførselssagen er der tilført 15,0 mio. kr. til [adresse] området ud af de i alt afsatte 50,0 mio. kr. i investeringspuljen.

Voksenudvalget forventer samlet rammeoverholdelse i 2025, hvor der forventes en samlet overførsel til 2026 på 11,8 mio. kr. Den samlet overførsel til 2026 dækker over et mindreforbrug på Handicap på 18,0 mio. kr., Velfærdsstaben på 17,3 mio. kr., Social og Psykiatri på 5,7 mio. kr. samt Kompetencecenter Velfærd på 0,5 mio. kr. Dertil er der et merforbrug ved Myndighedsafdelingen på 29,7 mio. kr.  Der er stor fokus på økonomistyringen, og merforbruget kan ikke defineres ved et enkelt område. Da vurderingen fra Myndighedsområdet er belagt med en vis usikkerhed i forhold til borgernes behov for støtte i resten af 2025, er den administrative vurdering, at der kan være risiko for en samlet rammeoverskridelse på [adresse] område. Udviklingen på Myndighedsområdet følges tæt.

Sundheds- og Forebyggelsesudvalget forventer samlet rammeoverholdelse i 2025, hvor der forventes en samlet overførsel til 2026 på 1,4 mio. kr. Overførslen til 2026 vedrører et mindreforbrug indenfor pengeposen på 0,6 mio. kr. samt projekter med ekstern finansiering på 0,8 mio. kr. Derudover forventes et samlet mindrefobrug på 7,8 mio. kr., som vil tilfalde kassen ved regnskabsafslutning. Mindreforbruget skyldes primært den aktivitetsbestemte medfinansiering af sygehusvæsenet.

Arbejdsmarkedsudvalget forventer samlet rammeoverholdelse på serviceudgifter i 2025.

Kultur- og Idrætsudvalget forventer samlet rammeoverholdelse i 2025. Der forventes samlet overførsler til 2026 på 30,7 mio. kr. hvoraf 11,5 mio. kr. vedrører indenfor pengeposen særligt opsparing til fremtidig investering i [adresse] trækværk, hvor hele styresystemet skal opgraderes forventeligt i 2027. Udenfor pengeposen forventes samlet overførsler for 19,3 mio. kr. som dækker over projekter med ekstern finansiering, eventpuljen, midler afsat til fremtidig investering i ny sorteringsrobot ved bibliotekerne samt midler afsat til nye udstillinger på [adresse] og arkæologiske udgravninger.

Udvalget for Lokalsamfund og Nærdemokrati forventer samlet rammeoverholdelse i 2025, hvor der forventes samlet overførsler for 1,7 mio. kr. Forventningen til overførslen til 2026 skyldes, at mange projekter er borgerdrevne, og erfaringsmæssigt bliver alle projekter ikke færdiggjort i indeværende regnskabsår.

Beredskabskommissionen forventer samlet rammeoverholdelse i 2025.

**Overførselsudgifter**

Det korrigerede budget for overførselsudgifter udgør pr. ultimo marts 2.184,7 mio. kr., og regnskabet for 2025 forventes at blive 2.172,5 mio. kr. Der forventes overførsler til 2026 for 16,2 mio. kr., og dermed er det samlet merforbrug efter overførsler på 4,0 mio. kr.

På Økonomiudvalgets område forventes budgetoverholdelse.

På Børne- og Familieudvalgets område forventes et mindreforbrug på 10,1 mio. kr., hvoraf 16,2 mio. kr. er et mindreforbrug vedrørende Sprogcenteret som forventes overført til 2026. Dermed resterer et merforbrug på 6,1 mio. kr. som særlig skyldes tabt arbejdsfortjeneste.

På [adresse] område forventes der et mindreforbrug på 2,0 mio. kr. Der har gennem flere år været et mindreforbrug på området, og derfor anmodes at mindreforbruget på 2,0 mio. kr. tilfalder kommunekassen ved 1. kvartalsopfølgning.

På Arbejdsmarkedets område forventes budgetoverholdelse, dog er ydelsesområderne fortsat presset i 2025. Der forventes samlet merforbrug på 32,7 mio. kr. på førtidspension, seniorpension, kontanthjælp, sygedagpenge, boligstøtte, fleksjob & ledighedsydelse samt jobafklaring og ressourceforløb. Det opvejes af et samlet mindreforbrug under beskæftigelsesindsatsen, forsikrede ledig samt øvrige områder. Buffer- og innovationspuljen er i 2025 bl.a. udmøntet til tiltag som fokuseret integration og Plan 2025. Der forventes en ny Økonomisk Redegørelse i maj 2025, som vil ligge til grund for midtvejsreguleringen i forbindelse med halvårsregnskabet. Her er forventningen lige nu fra KL en negativ midtvejsregulering samlet for kommunerne på mellem 1 -1,5 mia. kr. svarende til 20-30 mio. kr. for Vejle. Dette kan potentielt udgøre en budgetudfordring i 2025.

**Det brugerfinansierede område**

Det samlede korrigerede netto indtægtsbudget for det brugerfinansierede område er 16,1 mio. kr. Det brugerfinansierede område ligger under Klima-, Natur- og Miljøudvalget, hvor der forventes budgetoverholdelse.

**Anlæg**

Det samlede korrigerede anlægsbudget udgør netto 793,1 mio. kr. på tværs af det skatte-, bruger- og lånefinansierede område. Det samlede forbrug forventes at blive netto 602,4 mio. kr. i 2025. Der forventes en overførsel til 2026 på 189,3 mio. kr. Der er dermed et samlet mindreforbrug på 1,3 mio. kr.

![](data:image/jpeg;base64...)

På Økonomiudvalgets område forventes blandt andet overførsler vedrørende strategisk reserve ved puljen "Vejle - en studieby i vækst", salg af areal ved [adresse] og Falck grunden samt Hærvejsprojektet, som løber indtil 2026.

På Teknisk Udvalgs område forventes blandt andet overførsler vedrørende vedligehold af [adresse] og halgulve, udvidelse af [adresse] samt anlægsprojekter vedrørende cykelstier i blandt andet Jelling.

Ved Klima-, Natur- og Miljøudvalget forventes overførsler vedrørende stormflodssikring, vandløbsspidser i [adresse] samt diverse indtægter vedrørende blandt andet vådområde og klima- og lavbundsprojekter.

På Børne- og Familieudvalget område forventes blandt andet overførsler vedrørende [adresse] samt Daginstitutionen i [adresse].

På [adresse] område forventes blandt andet overførsler vedrørende Demenssikring af plejecentre.

På [adresse] område forventes blandt andet overførsler vedrørende [adresse].

På Kultur- og Idrætsudvalgets område forventes blandt andet overførsler vedrørende det nye kulturhus samt ny event- og festivals plads i Jelling.

En række udvalg søger ved 1. kvartalsopfølgning om ændring af rådighedsbeløb, hvilket fremgår af bilag 3 "Tillægsbevillinger til anlægsområder - 1. kvartalsopfølgning 2025".

Endvidere har en række udvalg ændringer til anlægsbevillingerne, hvilket er specificeret i bilag 4 "Ændring af anlægsbevillinger - 1. kvartalsopfølgning 2025".

**Sammenfatning**

Samlet set forventes fagudvalgene at overholde budgetterne på service- og anlægsområdet.

For overførelsesudgifter er der et forventet merforbrug efter overførsler til 2026 på 4,0 mio. kr., hvilket skyldes tabt arbejdsfortjeneste under Børne- og Familieudvalget.

### Økonomi

Økonomiudvalget har bemyndigelse til at godkende flytninger af drifts- og anlægsmidler mellem udvalgene, såfremt fagudvalgene accepterer flytningerne.

Ved 1. kvartalsopfølgning har fagudvalgene godkendt en række bevillingsmæssige ændringer og flytninger. En samlet opgørelse over bevillingsmæssige ændringer fremgår af bilag 2 "bevillingsændringer - 1. kvartalsopfølgning 2025".

Udover de af fagudvalgene godkendte flytninger på driften, ændringer af rådighedsbeløb og anlægsbevillinger, søges der i denne sag derudover om følgende bevillingsmæssige ændringer:

1. At Voksenudvalget budget på overførselsudgifter reduceres med 2,0 mio. kr., som vil tilfalde kassen.
2. At der flyttes 3,0 mio. kr. fra 2027 til 2025 indenfor puljen til byudvikling, klimasikring, omfartsvej og infrastruktur under Økonomiudvalget til allerede politisk besluttede og disponerede projekter.
3. At der flyttes 5,6 mio. kr. til arkæologiske undersøgelser fra Økonomiudvalget til Teknisk Udvalg under byggemodning ved [adresse] i [adresse].
4. Bevillingsmæssige ændringer på konto 7 og 8 som følge af, at kommunerne under ét overskred servicerammen og dermed vil der ske modregning af det betingede bloktilskud.

De bevillingsmæssige konsekvenser vedrørende drift, anlæg og finansiering fremgår desuden af nedenstående bevillingsskema.

![](data:image/jpeg;base64...)

**Opsummering af de bevillingsmæssige konsekvenser:**

Sagen medfører samlet set at der netto bevilliges 3,064 mio. kr. i 2025, som finansieres af kassen. I 2027 tilfalder 3,0 mio. kr. kassen.

### Historik

#### Kommunaldirektøren indstiller, den 19. maj 2025, punkt 112:

at 1. kvartalsopfølgningen for 2025 godkendes,

at de bevillingsmæssige ændringer vedr. 1. kvartalsopfølgningen godkendes jf. bevillingsskemaet under Økonomi, samt specifikation i bilag 2 til 4 vedr. hhv. bevillingsændringer, rådighedsbeløb og anlægsbevillinger.

#### Beslutning fra Økonomiudvalget, den 19. maj 2025, punkt 112:

Godkendt.

### Beslutning

Godkendt.